Tea Story ร้านชานมไข่มุกกิ๊บเก๋ตั้งอยู่กลางห้างดัง The Scene เป็นร้านเล็กๆแต่มีความน่ารักซ่อนอยู่ มีที่นั่งอยู่ประมาณ 3-4 ที่เท่านั้น ส่วนเมนูเครื่องดื่มหลักๆจะเป็นจำพวกชารสต่างๆ แบบโฮมเมดชงกันสดๆก็มีค่ะ ส่วนราคาก็แตกต่างกันออกไปค่ะ ราคาเริ่มต้นที่ 45-80 บาท มีขนาดสองไซส์ M,L เพิ่ม Topping 10-25 บาท ที่สำคัญสามารถเลือกระดับความหวานได้ด้วย ชอบตรงนี้ นอกจากเมนูเครื่องดื่มแล้วทางร้านยังมีมาการองขายด้วยนะคะ แต่รสชาติมีให้เลือกน้อยไปนิด มาดูเมนูที่สั่งกันค่ะ

"นมสดเฉาก๊วยถั่วแดง"  sz.m 60 บาท
นมสดกลิ่นหอม ได้รสหวานนิดๆของถั่วแดง หนุบหนับกับเฉาก๊วย ดูดรวมๆกันแล้วเคี้ยวเพลิน อร่อยดีค่ะ ดาวเลือกระดับความหวานที่ 50% เพราะไม่ชอบทานหวานมาก รสชาติกำลังดีเลยค่ะ ถ้าใครชอบทานหวานก็สามารถสั่งได้นะคะ 

[สรุปความคิดเห็น]
????บรรยากาศ : ร้านเล็ก ที่นั่งน้อย ร้านเป็นแบบ open ari กลางวันร้อนไปหน่อย ไม่เหมาะกับนั่งทานที่ร้านค่ะ ซื้อกลับหรือเดินทานดีกว่าเยอะ (3/5)
????การบริการ : ถึงจะร้านเล็กๆแต่พนักงานเยอะค่ะ เห็นอยู่กันสามคนแหน่ะ พนักงานพูดจาสุภาพ แนะนำเมนูเครื่องดื่มได้ดี (4/5)
♥️รสชาติ : อร่อย ชอบตรงที่สามารถเลือกระดับความหวานได้ เจ๋งสุดๆ (5/5)
✔️ความคุ้มค่า : ราคา ปริมาณ คุณภาพ ส่วนตัวคิดว่าราคาแพงไปค่ะ ส่วนวัตถุดิบคุณภาพดีนะ (3/5)

????[ที่อยู่ร้าน]
The Scene Town in Town ชั้น 1 (ติดกับ Yayoi)
ถนนศรีวรา ทาวน์อินทาวน์ กทม.
เปิดทุกวัน : 11.00-21.00

✏️Review By Dow Sirirak
(06/08/2014)